Багатая літаратурная спадчына дала беларускаму экрану шэраг яскравых экранізацый. Безумоўна, адной з самых паспяховых стала тэлевізійная эпапея Віктара Турава “Людзі на балоце” паводле знакамітай палескай трылогіі Івана Мележа. Праз чвэрць стагоддзя пасля выхаду стужкі на экраны вучань Турава — рэжысёр Аляксандр АНІСІМАЎ стварыў хранікальна-дакументальную стужку пра класіка нацыянальнай літаратуры, на чыёй малой радзіме, дарэчы, пройдзе наступны Дзень беларускага пісьменства, і яго эпахальны твор.